Ο **Λεονίντ Βικτόροβιτς Μίκελσον** (Ρώσικα: Леонид Викторович Михельсон, γεννημένος 11 Αυγούστου του 1955) είναι Ρώσος δισεκατομμυριούχος επιχειρηματίας, διευθύνων σύμβουλος, πρόεδρος και κύριος μέτοχος της ρωσικής εταιρείας αερίου *Novatek*.

Σύμφωνα με το Αμερικανικό επιχειρηματικό περιοδικό Forbes, η προσωπική του περιουσία άγγιζε τα 23,6 δισ. δολάρια τον Ιανουάριο του 2019. Το 2018 ήταν ο τρίτος πλουσιότερος Ρώσος και ο εξηκοστός τέταρτος πλουσιότερος άνθρωπος.

Βιογραφία
---------

Γεννημένος από Εβραίους γονείς, Ο Μίκελσον ξεκίνησε την καριέρα του ως μηχανικός μετά από την αποφοίτησή του από το Ινστιτούτο Πολιτικών Μηχανικών της Σαμάρα το 1977. Ξεκίνησε να εργάζεται ως εργοδηγός σε μια κατασκευαστική εταιρία στη Σιβηρία. Το 1985, ορίστηκε ως Γενικός Μηχανικός της *Ryazantruboprovodstroy*. Το 1987, έγινε Γενικός Διευθυντής του *Kuibishevtruboprovodstroy*. Το 1991, η *Kuibishevtruboprovodstroy* ήταν μια από τις πρώτες εταιρείες που υποβλήθηκαν σε ιδιωτικοποίηση μετά τη διάλυση της Σοβιετικής Ένωσης.

Ο Μίκελσον συνέχισε ως διευθύνων σύμβουλος στην εταιρεία, η οποία μετονομάστηκε σε *NOVA*, μέχρι τον Οκτώβριο του 1994. Στη συνέχεια έγινε Γενικός Διευθυντής της εταιρείας χαρτοφυλακίου *Novafinivest*, η οποία αργότερα έγινε γνωστή ως *NOVATEK*. Από το 2008 έως το 2010 ο Μίκελσον ήταν Πρόεδρος του Διοικητικού Συμβουλίου της *OAO Stroytransgas* και της *OOO Art Finance*. Επί του παρόντος κατέχει τη θέση του Προέδρου του Διοικητικού Συμβουλίου της *ZAO SIBUR* και υπηρετεί στο εποπτικό συμβούλιο της Ρωσικής Τράπεζας Περιφερειακής Ανάπτυξης.

Η *SIBUR* είναι μια εταιρεία επεξεργασίας φυσικού αερίου και πετροχημικών η οποία εκμεταλλεύεται 26 εργοστάσια παραγωγής σε ολόκληρη τη Ρωσία με έδρα τη Μόσχα. Ο Μίκελσον κατέχει το 57,5% της *SIBUR*. Κατέχει επίσης το 25% της *Novatek*.

Κατέχει επίσης ένα τεράστιο γιοτ που του κόστισε 150 εκ. δολάρια, το *Pacific*.

Ο Μίκελσον έχει έντονο ενδιαφέρον για τις τέχνες, δηλώνοντας ότι το 99% του ενδιαφέροντός του είναι στη ρωσική σύγχρονη τέχνη. Επίσης ίδρυσε το δικό του ίδρυμα, το Ίδρυμα *V-A-C*, το οποίο προωθεί τη σύγχρονη ρωσική τέχνη και έχει διεθνείς δεσμούς με διάφορα μουσεία του κόσμου. Τον Μάιο του 2017, το ίδρυμα άνοιξε επίσης έναν εκθεσιακό χώρο στη Βενετία και βρίσκονται σε εξέλιξη οι εργασίες για την ανάπτυξη του πρώτου μεγάλου κέντρου τέχνης της *V-A-C* στη Μόσχα. Σχεδιασμένο από τη *Renzo Piano Building Workshop*, ένα νέο κέντρο σύγχρονων τεχνών και πολιτισμού στη Μόσχα πρόκειται να ανοίξει το 2019 υπό χρηματοδότηση του Μίκελσον.

Προσωπική ζωή
-------------

Ο Μίκελσον είναι παντρεμένος, με δύο παιδιά, και ζει στη Μόσχα.

Παραπομπές
----------

1. 1 2 3  «Forbes profile: Leonid Mikhelson». *Forbes*. Ανακτήθηκε στις 1 Ιουλίου 2018.
2. ↑  «NOVATEK : Management». Novatek.ru. 31 Δεκεμβρίου 2010. Αρχειοθετήθηκε από το πρωτότυπο στις 18 Απριλίου 2010. Ανακτήθηκε στις 16 Μαρτίου 2011.
3. ↑  «The world's 50 Richest Jews: 31-40». Jerusalem Post. 9 Ιουλίου 2010.
4. ↑  «Leonid Mikhelson - Chairman of the Board of Directors». *Sibur.com*. Αρχειοθετήθηκε από το πρωτότυπο στις 3 Φεβρουαρίου 2015. Ανακτήθηκε στις 23 Φεβρουαρίου 2019.
5. ↑  «Leonid Viktorovich Mikhelson». *Caspian Energy*. Αρχειοθετήθηκε από το πρωτότυπο στις 4 Φεβρουαρίου 2015.
6. ↑  «Leonid Mikhelson's Sibur Buys 25% Joint Venture Interest In New Siberian Polypropylene Plant». 29 Μαΐου 2014.
7. ↑  Helman, Christopher. «Novatek's Leonid Mikhelson: Surviving Russia's Turmoil». *Forbes*.. Ανακτήθηκε στις 2017-06-15.
8. ↑  Yachtfan, Peter. «Leonid Mikhelson: Inside his Crazy US$ 150,000,000 Yacht PACIFIC». *www.superyachtfan.com*. Ανακτήθηκε στις 1 Ιουλίου 2018.
9. ↑  «LEONID MIKHELSON AND HIS SUPERYACHT PACIFIC». Club Yacht. Αρχειοθετήθηκε από το πρωτότυπο στις 20 Αυγούστου 2018. Ανακτήθηκε στις 23 Φεβρουαρίου 2019.
10. ↑  «Laying the foundations». Financial Times.
11. ↑  «Moscow's V-A-C Foundation's Local and Global Reach - artnet News» (στα αγγλικά). *artnet News*. 2016-07-05.. Ανακτήθηκε στις 2017-06-15.
12. ↑  «Russian billionaire's V-A-C Foundation opens space in Venice». *theartnewspaper.com*. Αρχειοθετήθηκε από το πρωτότυπο στις 10 Μαΐου 2017.